Twaambo Tupati Twatondeezegwa | Kubala Akuyiisya
Twaambo Tupati Twatondeezegwa
CHIFWIINSYO: Gwasya baswiilizi kuti batobelezye munkani yako alubo tondeezya kaambo kamwi akamwi mbukeendelana amakanze aako kuswaanizya amutwe wankani.
Baamakanze. Ziba kuti makanze aankani yako ngakwaambila bantu makani na, ngakupa kuti basyome na naakuti ngakubasungwaazya mpawo ulibambile kweendelana amakanze aayo. Bona kuti twaambo tupati toonse tukugwasya kuzuzikizya makanze aako.
Libuzye kuti: ‘Njiili mibuzyo njibakonzya kubaayo baswiilizi naakuti makani, kweendelana ankani eeyi? Bayooyibuzya biyeni mibuzyo eeyi naakuti makani aaya?’ Kuzwa waawo, amba twaambo tupati kweendelana ambututobelana kuchitila kuti baswiilizi batasweeki, bamvwisisisye akuti baaswiilile.
Pandulula mutwe wankani yako. Wanoowambuula nkani yako, yindulula mutwe wankani kwiinda mukubelesya mabala aajanika mumutwe wankani yako naakuti mabala aakozyenie aali mumutwe wankani yako.
Pandulula twaambo tupati munzila nguba alubo iimvwisisika. Sala twaambo tupati tweendelana amutwe wankani ntukonzya kubelesya kuti uyiisye munzila iimvwisisika muchiindi nchupedwe. Utabelesyi twaambo toonse tubikkidwe, wamba kaambo kamwi akamwi, yimikila kwachiindi chifwiifwi mpawo waambe kaambo katobela.
Ulakonzya kwaamba twaambo tupati muntalisyo yako kuti baswiilizi bakonzye kutobelezya naakuti utwiindulule kumamanino aankani kuti baswiilizi batatulubi.
Kubala Akuyiisya​—Twaambo Tupati Twatondeezegwa